Na temelju članka 54. stavak 1. Zakona o ustanovama („Narodne novine“ broj 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11, 16/12, 86/12, 94/13, 152/14. i 7/17. ) Školski odbor Osnovne škole „Strožanac“, Strožanac-Podstrana uz prethodnu suglasnost Splitsko - dalmatinske županije, Klasa:\_\_\_021-04/176-02/69\_\_\_ Ur. br:\_\_2181/1-01-17-1\_\_, na sjednici održanoj dana\_12. travnja 2017.**\_** donosi :

**IZMJENE I DOPUNE**

**S T A T U T A**

**OSNOVNE ŠKOLE STROŽANAC**

Članak 1.

U Statutu Osnovne škole „Strožanac“ briše se stavak 4. članka 63.

Članak 2.

Članak 107. mijenja se i glasi:

„Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana,

– razrednik za izostanak do tri (pojedinačna ili uzastopna) radna dana,

– ravnatelj za izostanak do sedam (uzastopnih) radnih dana,

– učiteljsko vijeće za izostanak do petnaest (uzastopnih) radnih dana,

Pravodobnim zahtjevom roditelja za izostanak učenika s nastave prema stavku 1. ovoga članka smatra se :

-usmeni ili pisani zahtjev učitelju najkasnije neposredno prije početka nastave za izostanak tijekom nastavnoga dana, a pisani zahtjev razredniku za izostanak do tri pojedinačna ili uzastopna radna dana najkasnije jedan dan prije izostanka,

- pisani zahtjev ravnatelju za izostanak najkasnije tri dana prije izostanka,

- pisani zahtjev učiteljskom vijeću najkasnije osam dana prije izostanka.

Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavcima 1. i 2. ovoga članka.

Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

Neopravdanim izostankom učenika s nastave smatra se izostanak koji nije odobren ili opravdan sukladno odredbama stavaka 1., 2,. 3., 4. i 5. ovoga članka.

Izostanak učenika s nastave prema stavcima 3., 4. i 5. ovoga članka obvezno je opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od pet dana od povratka učenika na nastavu.“

Članak 3.

Članak 184. briše se.

Članak 4.

Ova Odluka o izmjenama i dopunama Statuta stupa na snagu danom objave na oglasnoj ploči Škole.

 Predsjednik Školskog odbora:

 Mijo Dropuljić, prof.

Na ovu Odluku osnivač je dao prethodnu suglasnost dana 29.ožujka 2017. godine Klasa:021-04/176-02/69; Ur.broj: 2181/1-01-17-1

Ova Odluka je objavljena na oglasnoj ploči Škole i stupila na snagu dana 12. travnja 2017. godine.

Klasa:602-02/17-01/393

Ur.broj:2181-65-17-1

Podstrana, 12.travnja 2017.

 Ravnateljica

 Žana Prižmić,dipl.učit.